Document ID: /roh_data/filtered/fineweb-2-filterrobots_roh.jsonl.gz/10214

Success per l’equipa da Swiss Tennis tar il champiunadi d’Europa U18 a Claustra. Per l’emprima giada dapi il 2001 gudogna puspè ina equipa indigena la medaglia dad aur tar il turnier a Claustra. Jakub Paul batta ensemen cun ses partenari Damien Wenger l’equipa da la Russia.
Tar las concurrenzas singulas gudognan Zsombor Piros da l'Ungaria e Kaja Juvan da la Slovenia. Piros aveva gia gudagnà il turnier da juniors Australian Open e triumfescha uss er a Claustra.
La gronda speranza tar las giuvnas, la grischuna Simona Waltert da Cuira aveva terminà il turnier en il quart final.
RR novitads 16:00